เรื่องร้องเรียน: เรียน ท่านผู้ว่าราชการกรุงเทพมหานครที่เคารพทราบ             ข้าพเจ้า อาศัยอยู่บ้านเลขที่ 1/29 ซ.เอกชัย 30 แขวงบางขุนเทียน  เขตจอมทอง กทม. 10150 โดยได้รับความเดือนร้อนจากการกระทำดัดแปลง ต่อเติมบ้านทาวเฮ้าส์ ของเพื่อนบ้านที่อยู่ใกล้กัน ดังนี้  บ้านเลขที่ 1/28 ซึ่งเป็นบ้านที่อยู่ติดกับบ้านของข้าพเจ้า(กำแพงรั้วติดกัน) และเป็นบ้านห้องแรกหัวมุมปากซอย โดยบ้านดังกล่าวได้มีการต่อเติมบ้าน ผิดแปลกไปจากบ้านหลังอื่นๆอย่างสิ้นเชิง และในการต่อเติมทำให้กำแพงบ้านส่วนที่ติดกันของข้าพเจ้าเกิดรอยร้าว และมีรูรั่วแตกปรากฎบนกำแพงบ้านของข้าพเจ้า ซึ่งรอยแตกดังกล่าวอยู่บริเวณห้องน้ำ ทำให้มีน้ำไหลซึมออกมา ทำให้บ้านของข้าพเจ้าได้รับผลกระทบและความเดือนร้อน และ บ้าน 1/28 หลังดังกล่าวยังได้ต่อเติมบ้านส่วนที่ติดกับถนนซอย ออกมาล้ำพื้นที่สาธารณะข้างซอยซึ่งพื้นที่ดังกล่าวเดิมเป็นแนวร่นถนนซอย และเป็นช่องว่างสำหรับกลับรถ แต่บ้านเลขที่ 1/28 หลังดังกล่าว กลับยึดพื้นที่สาธารณะดังกล่าวไปใช้ประโยชน์ส่วนตัวแต่เพียงผู้เดียว โดยปูกระเบื้องและล้อมพื้นที่ดังกล่าว ไม่ให้ผู้อื่นได้ใช้สอย จึงอยากให้หน่วยงานที่เกี่ยวข้องเข้ามาตรวจสอบความถูกต้องในการดัดแปลงอาคารดังกล่าวว่าได้มีการขออนุญาตอย่างถูกต้องหรือไม่ และการต่อเติมพื้นที่สาธารณะดังกล่าวเป็นสิ่งที่ทำถูกต้องตามกฎหมายหรือไม่ โดยอยากให้ฝ่ายโยธา มาดำเนินการตาม พรบ.ดัดแปลงอาคารหรือตามอำนาจหน้าที่ที่เกี่ยวข้องต่อไป
การดำเนินการของเจ้าหน้าที่: เจ้าหน้าที่ได้ตรวจสอบหลักฐานที่ดินแล้ว พบว่าอาคารดังกล่าว อยู่ในที่ดินส่วนบุคคล ไม่ได้รุกล้ำที่สาธารณะแต่อย่างใด และเจ้าหน้าจะโทรประสารผู้ร้องตามเบอร์ที่ให้อีกที่ จึงแจ้งมาเผื่อทราบครับ
ความเห็นของผู้แจ้ง: ขอบคุณมากค่ะ
พื้นที่: แขวงบางขุนเทียน เขตจอมทอง กรุงเทพมหานคร